
מכרז פומבי 17/2015 
אספקת ערכות הישרדות לנציגויות ישראל בחו"ל
[bookmark: _GoBack]מחלקה להערכות והפעלה בחירום - משרד החוץ

משרד החוץ באמצעות המחלקה להערכות והפעלה בחרום מעוניין לרכוש ערכות הישרדות המיועדות לנציגויות ישראל בחו"ל. המכרז מופנה לגופים המשווקים ערכות הישרדות הכוללות בין היתר מזון ומים לשעת חרום, שמיכות מילוט תרמיות, נשמיות אבק, ערכת עזרה ראשונה וכדומה. 
את חוברת המכרז (כולל פירוט תנאי הסף להשתתפות וטופס הרשמה) ניתן לקבל דרך אתר האינטרנט של המשרד בעברית בכתובת www.mfa.gov.il/MFAHeb (מידע ושירותים - מכרזים). מציע המעוניין לקבל עדכונים ומענה לשאלות הבהרה (ככל שיופצו לנרשמים למכרז) נדרש לשלוח טופס הרשמה לדוא"ל michrazim@mfa.gov.il . משלוח טופס הרשמה למכרז באמצעות הטופס הנ"ל, חיוני לצורך קבלת מענה לשאלות הבהרה ועדכונים שונים. מענה לשאלות הבהרה יפורסם גם באתר האינטרנט של המשרד.
שאלות הבהרה בקשר למכרז ניתן להפנות לכתובת דוא"ל הנ"ל עד ליום 6.12.2015.
את ההצעה בצירוף כל המסמכים הדרושים יש להגיש באמצעות חוברת כרוכה, בשני עותקים במעטפה סגורה. על המעטפה להימצא בתוך תיבת המכרזים המתאימה, המוצבת בכניסה לשער הדואר הדיפלומטי של המשרד, רחוב בנק ישראל 5 בקרית הממשלה בירושלים, לא יאוחר מיום ראשון 20.12.2015 בשעה 12:00. הצעת המחיר תוכנס למעטפה סגורה ונפרדת שתמצא במעטפה הראשית, ללא סימנים מזהים של המציע.
האחריות על הכנסת המעטפה לתוך תיבת המכרזים חלה על המציע ועל המציע בלבד. 

הפרטים המתוארים בהודעה זו הינם תמציתיים וכלליים וההוראות המופיעות בחוברת המכרז עצמה הן אלה שתחייבנה את המשרד ואת המציע. 


